بھارت کی آب و ہوا

بھارت کی آب و ہوا میں بہت سے متنوع موسم شامل ہیں۔کوپن موسمی زمرہ بندی کے مطابق بھارت مختلف طرح کے موسم ہوتے ہیں۔

 موسم 
بھارت کے محکمہ موسمیات کے مطابق بھارت میں چار موسم ہوتے ہیں۔

 موسم سرما۔یہ دسمبر سے فروری تک ہوتا ہے۔ سال کے سرد ترین مہینے دسمبر اور جنوری ہیں۔
 موسم گرما یا پری مون سون کا موسم۔ یہ موسم مارچ سے جون تک جاری رہتا ہے۔ مغربی اور جنوبی علاقوں میں سب سے زیادہ گرم مہینہ اپریل اور مئی کا آغاز ہے اور ہندوستان کے شمالی علاقوں کے لیے مئی گرم ترین مہینہ ہے۔ مئی میں، زیادہ تر اندرونی حصوں میں درجہ حرارت اوسطاً 32سے 40 ڈگری سینٹی گریڈ یا 90 سے 104 فارن ہائیٹ ہوتا ہے۔
 مون سون یا جنوب مغربی مون سون کا موسم۔ یہ موسم جون سے ستمبر تک رہتا ہے۔ اکتوبر کے شروع میں شمالی ہندوستان سے مون سون کی بارشیں کم ہونا شروع ہو جاتی ہیں۔ جنوبی ہندوستان میں عام طور پر زیادہ بارش ہوتی ہے۔
 مون سون کے بعد یا شمال مشرقی مون سون کا موسم۔،یہ اکتوبر سے نومبر تک جاری رہتا ہے۔ ہندوستان کے شمال میں اکتوبر اور نومبر عام طور پر بادلوں کے بغیر ہوتے ہیں۔ تمل ناڈو شمال مشرقی مون سون کے موسم میں اپنی سالانہ بارش کا زیادہ تر حصہ وصول کرتا ہے۔

ہمالیائی اور بالائی گنگا کے میدانی علاقے زیادہ معتدل ہوتے ہیں، جس کی وجہ سے یہاں موسم، بہار بھی آتا ہے۔
 درجہ حرارت 
+ — سرما(دسمبر سے فروری) گرما(مارچ سے مئی) مون سون(جون سے ستمبر) بعد از مون سون(اکتوبر سے نومبر) تمام سالشہر کم سے کم اوسط زیادہ سے زیادہ کم سے کم اوسط زیادہ سے زیادہ کم سے کم اوسط زیادہ سے زیادہ کم سے کم اوسط زیادہ سے زیادہ اوسطنئی دہلی7142016283628303513192625پورٹ بلیئر23262825272925272725262827تروواننتاپورم23262924273024262823292326بنگلور15222821273420242819232824ناگپور14212824324024273016222826بھوپال11172423303623262816222625گوہاٹی11172419253125283217222724کولکاتا16222724303526303322263127لکھنؤ8142123303524293315202525سلی گوڑی11172419253124273118242924جیسلمیر7142324334023293512192722دہرہ دون412201423322226307152318امرتسر4101813253425283210162421شملہ1591014181518207101313سری نگر−24671419162230181613لہہ−13−60−1612101624−7076

 قدرتی آفات 
آب و ہوا سے متعلق قدرتی آفات کی وجہ سے بھارت میں بڑے پیمانے پر جانی او رمالی نقصان ہوتا ہے۔آب و ہوا کی وجہ سے خشک سالی، سیلاب، طوفان، برفانی تودوں کا گرنا، موسلا دھار بارشوں کی وجہ سے لینڈ سلائیڈنگ اور برفانی طوفان کا سامنا رہتا ہے۔ ان کے علاوہ گرمیوں میں دھول کے طوفان بھی آتے ہیں۔ژالہ باری کی وجہ سے چاول ، گندم اور دوسری کھڑی فصلوں کو بھی نقصان پہنچتا ہے۔

 خشک سالی 
بھارتی زراعت پانی کے لیے مون سون پر بہت زیادہ انحصار کرتی ہے۔ ہندوستان کے کچھ حصوں میں مون سون کی بارشیں نہ ہوں تو پانی کی قلت پیدا ہوتی ہے، جس کے نتیجے میں فصل کی اوسط سے کم پیداوار ہوتی ہے۔ یہ خاص طور پر بڑے قحط زدہ علاقوں جیسے کہ جنوبی اور مشرقی مہاراشٹر، شمالی کرناٹک، آندھرا پردیش، مغربی اڑیسہ، گجرات اور راجستھان میں کافی نقصان کا باعث بنتا ہے۔خشک سالی کی وجہ سے ماضی میں بھارت کو بڑے بڑے قحط کا سامنا کرنا پڑا ہے۔1770ء کے بنگال کے قحط میں متاثرہ علاقوں کی ایک تہائی آبادی وفات پا گئی تھی۔ 1876-1877 کے قحط میں پچاس لاکھ سے زیادہ لوگ مارے گئے۔ 1899 کا قحط، جس میں 45 لاکھ سے زیادہ لوگ مارے گئے۔ اور 1943 کا بنگال کا قحط، جس میں 50 لاکھ سے زیادہ بھوک اور قحط سے متعلق بیماریوں سے مارے گئے۔

 شدت 

 کم سے کم درجہ حرارت 
بھارت میں کم سے کم درجہ حرارت دراس، لداخ پر منفی 45 ڈگری ریکارڈ کیا گیا۔ لیکن سیاچن گلیشیر پر درجہ حرارت منفی 55 ڈگری تک بھی گر چکا ہے۔

 زیادہ سے زیادہ درجہ حرارت 
بھارت میں زیادہ سے زیادہ درجہ حرارت پھلودی، راجستھان کے مقام پر 16 مئی 2016 کو 51 ڈگری سینٹی گریڈ ریکارڈ کیا گیا۔

 حوالہ جات 


زمرہ:آب و ہوا بلحاظ ملک